Végrendelet
Egy roskatag vénlány végrendeletet fogalmaztat az ügyvédjével. 90.000 dollárt letétbe helyez a temetésére és 100.000 dollárt szán annak a fiatalembernek, aki életében utoljára egy feledhetetlen hétvégével ajándékozza meg. A nyakig adósságokban úszó fiatal ügyvéd megtárgyalja otthon a dolgot a feleségével, s bejelentkezik az idős hölgynél szombat reggelre. Vasárnap este a feleség hiába várja az urát, az ifjú férj helyett csupán egy távirat érkezik: "Drágám, még egy hétig maradok. Mary úgy döntött, hogy mégis inkább az állam temesse majd el." 